

VLADA REPUBLIKE HRVATSKE

Zagreb, 4. ožujka 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad nad obilježavanjem 70 godina postojanja i rada Hrvatske matice iseljenika |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2021. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad obilježavanjem 70 godina postojanja i rada Hrvatske matice iseljenika, sukladno Zamolbi Hrvatske matice iseljenika.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Ovim Zaključkom Vlada Republike Hrvatske prihvaća pokroviteljstvo nad obilježavanjem 70 godina postojanja i rada Hrvatske matice iseljenika, koje se planira obilježiti 18. lipnja 2021. svečanim koncertom u Koncertnoj dvorani Vatroslava Lisinskog. Također, obljetnicu će popratiti više događanja vezanih za dugogodišnji rad Matice u obliku izložbi, promocija te online javljanja.

Hrvatska matica iseljenika je institucija koja vrlo uspješno povezuje domovinsku i iseljenu Hrvatsku, održava vezu s hrvatskim iseljeničkim zajednicama, ali i zajednicama hrvatske nacionalne manjine u europskim državama te Hrvatima u Bosni i Hercegovini.

Djelatnost Matice je očuvanje i razvoj hrvatskog nacionalnog, jezičnog i kulturnog identiteta Hrvata izvan Republike Hrvatske, a njezinih 70 godina postojanja i rada značajna je obljetnica

najstarije institucije Republike Hrvatske na području odnosa i suradnje s Hrvatima izvan domovine.

Prihvaćanjem pokroviteljstva Vlada Republike Hrvatske ne preuzima nikakve financijske obveze.